Den benhårde kritik af Skat og Skatteministeriet, der uhindret lod 9,1 milliarder kroner smutte ud af statskassen, får ikke umiddelbart nogen konsekvenser for topcheferne i Skat og Skatteministeriet.

Det fremgår af den pressemeddelelse, som skatteminister Karsten Lauritzen (V) har udsendt som reaktion på den sønderlemmende kritik fra Rigsrevisionen og Folketingets Statsrevisorer.

Skatteministeren »fastholder sin tidligere kritik af Skat, men er tilfreds med, at der allerede i efteråret blev draget personalemæssige konsekvenser i forbindelse med sagen«, fremgår det af pressemeddelelsen.